11 Ст. бр.83/2023
На основу члана 27 став 5 и члана 135 став 2 Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018), Национални стандард број 5 - о начину и поступку уновчења имовине стечајног дужника („Службени гласник РС“, бр. 62/2018), стечајни управник стечајног дужника:
New Park Group d.o.o. Beograd - U STEČAJU
Булевар Михајла Пупина 165А
доставља

ПОЗИВ ЗА ДОСТАВЉАЊЕ ПОНУДА 
за

Пружање услуга процене вредности стечајног дужника New Park Group d.o.o. Beograd - U STEČAJU, и то:
· процене вредности целокупне имовине стечајног дужника, као и

· процену вредности стечајног дужника  као правно лице;
· процене целисходности таквих начина уновчења у односу на продају појединачне имовине стечајног дужника, 
1. Увод
Стечајни управник стечајног дужника New Park Group d.o.o. Beograd - U STEČAJU, определио се за продају целокупне имовине стечајног дужника или продају стечајног дужника као правног лица, као једним од начина уновчења имовине, те сходно Закону о стечају, као и Националном стандардом бр. 5 – Национални стандард о начину и поступку уновчења имовине стечајног дужника, спроводи поступак одабира најбољег понуђача: 
- за пружање услуга процене вредности целокупне имовине стечајног дужника, процену вредности стечајног дужника као правно лице, као и процене целисходности таквог начина уновчења у односу на продају појединачне имовине стечајног дужника, и позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се на основу процене вредности целокупне имовине стечајног дужника или процене вредности стечајног дужника као правно лице, као и процене целисходности таквог начина уновчења у односу на продају појединачне имовине стечајног дужника, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку који се води над стечајним дужником New Park Group d.o.o. Beograd - U STEČAJU.
Извештај о процени вредности мора бити у складу са Међународним стандардима финансијског извештавања – МСФИ.

3. Извештај о процени

По завршетку посла, понуђач је дужан да припреми и достави стечајном управнику детаљан извештај у електронској форми и 3 примерка у писaној форми, који ће морати да садржи следеће:

· Предмет процене;
· Мишљење о целисходности приложеној имовинско-правној документацији;
· Дефиниција вредности;
· Датум процене;
· Класификација по групама основних средстава;
· Опис метода коришћених у процени сваке групе основних средстава и капитала;
· Закључак о процењеној вредности целокупне имовине стечајног дужника;
· Закључак о процењеној вредности стечајног дужника као правно лице;

· Претпоставке и ограничавајући услови;
· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава);
· Процену целисходности продаје целокупне имовине стечајног дужника или продаје стечајног дужника као правно лице, у односу на продају појединачне имовине стечајног дужника.
4. Методе процене

Процена се врши у складу са Међународним стандардима процене, Међународним рачуноводственим стандардима и Националним стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавајући исказивање вредности целокупне имовине стечајног дужника или стечајног дужника као правног лица.

Надаље, резултати процене треба да користе за исказивање вредности у рачуноводственим евиденцијама стечајног дужника у складу са МСФИ, те је потребно применити методе процене које омогућавају да закључак о вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 

5. Информације за понуђаче

Заинтересовани понуђачи, односно овлашћени представници, могу понуде поднети и предати до  08.06.2024. године, до 12 часова, на контакт адресу стечајног управника Бојана Шљивара, ул.Угроновачки пут 10 део/36 11080 Београд-Земун.

Контакт телефон стечајног управника 064/131 74 29
Понуде доставити у два примерка. Оригинал и копија се достављају у посебним затвореним ковертама, са јасном назнаком „Оригинал“, односно „Копија“ -  Пружање услуга процене вредности стечајног дужника New Park Group d.o.o. Beograd - U STEČAJU.

Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

Понуда садржи:

· Доказе о испуњености услова из тачке 7 овог позива;
· Имена ужег тима који ће радити процену са задужењима и референцама;
· Имена ширег консултантског тима;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Све понуде се достављају на српском језику.
Одлука о додели уговора о пружању услуга процене вредности New Park Group d.o.o. Beograd - U STEČAJU, биће донета у року од 8 дана од истека рока за пријем понуда. 
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Предмет процене јесу потенцијална потраживања стечајног дужника која могу бити утврђена у поступцима у којима учествује стечајни дужник. Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. Захтеве за додатне информације понуђачи треба да доставе на е-mail адресу стечајног управника: bojansljivar07@yahoo.com  и sljivarb@sbb.rs 
6. Плаћање

Исплата уговорене цене за обављене услуге која ће бити прецизирана уговором, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје имовине стечајног дужника, односно стечајног дужника као правног лица. 
7. Услови конкурисања

Понуду за учествовање може поднети сваки понуђач који испуњава услове у смислу квалификационих захтева, утврђене од стране стечајног управника, и то:

· да је регистрован за обављање одговарајуће делатности код надлежног органа;

· да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

· да располаже неопходним финансијским и пословним капацитетом, и то:

1. да у току 2023. године није имао пословни губитак;

2. да је током 2024. године био ликвидан;

· да располаже довољним кадровским и техничким капацитетом за вршење услуга из понуде:

1. да је за реализацију услуга из понуде предвидео чланове проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, те да имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима.); пожељно је да сви чланови тима имају искуство рада у стечају, а посебно правни саветник/адвокат као и главни руководилац пројекта
2. да руководилац тимова за процену некретнина има одговарајућу лиценцу за вршење процене вредности непокретности издату у складу са Законом о проценитељима вредности непокретности („Службени гласник РС“, бр. 108/2016, 113/2017 – др. закон) - приложити копију лиценце;

3. пожељно је да главни руководилац пројекта има међународно признат сертификат за процену вредности капитала издат од стране асоцијације које су пуноправне чланице Комитета међународних стандарда процене (International Valuation Standards Committee), као што су Appraisal Institute, American Society of Apraisers (ASA), Institut Francais de l Expertise и друго. Пожељно је да главни руководилац пројекта има искуство са вештачењима у парничним поступцима, стечају те процени спорних и проблематичних потраживања.
4. да понуђач није био ангажован на ревизији финансијских извештаја за New Park Group d.o.o. Beograd - U STEČAJU, односно да није повезано лице са предузећем које је ангажовано на ревизији финансијских извештаја New Park Group d.o.o. Beograd - U STEČAJU, ради избегавања сукоба интереса процене и ревизије.
Понуде које не испуњавају ове услове биће одбијене као неприхватљиве.

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи те исто тако наручилац може у било ком тренутку одустати од поступка набавке процене.
Стечајни дужник
« New Park Group d.o.o. Beograd - U STEČAJU » 
      Стечајни управник
____________________________

 Бојан Шљивар
1

